b'\n_START_ARTICLE_\nMi se spune Trinity\n_START_SECTION_\nRezumat\n_START_PARAGRAPH_\nTrinity (Terence Hill) apare la \xc3\xaenceputul filmului dormind pe o targ\xc4\x83 tras\xc4\x83 de un cal. El este murdar, plin de praf \xc8\x99i indiferent de drumul pe care este tras. Atunci c\xc3\xa2nd calul se opre\xc8\x99te \xc3\xaen apropierea unui han, Trinity se ridic\xc4\x83, \xc3\xae\xc8\x99i pune cizmele \xc8\x99i tocul revolverului Colt 45 \xc8\x99i intr\xc4\x83 \xc3\xaen interiorul cl\xc4\x83dirii. V\xc4\x83z\xc3\xa2ndu-l murdar, proprietarul hanului \xc3\xaei spune c\xc4\x83 \xc3\xaei va da o por\xc8\x9bie de fasole numai dac\xc4\x83 are cu ce s\xc4\x83 o pl\xc4\x83teasc\xc4\x83. Trinity ia tigaia \xc8\x99i m\xc4\x83n\xc3\xa2nc\xc4\x83 toat\xc4\x83 por\xc8\x9bia de fasole._NEWLINE_\xc3\x8en han se afl\xc4\x83 doi v\xc3\xa2n\xc4\x83tori de recompense cu un prizonier mexican r\xc4\x83nit. Cei doi b\xc4\x83rba\xc8\x9bi sunt dezam\xc4\x83gi\xc8\x9bi s\xc4\x83 vad\xc4\x83 c\xc4\x83 fa\xc8\x9ba lui Trinity nu apare \xc3\xaen afi\xc8\x99ele cu cei c\xc4\x83uta\xc8\x9bi \xc8\x99i se continu\xc4\x83 s\xc4\x83-l provoace din cauza aspectului s\xc4\x83u ne\xc3\xaengrijit \xc8\x99i plin de praf. Dup\xc4\x83 ce a m\xc3\xa2ncat totul din tigaie, Trinity se ridic\xc4\x83, se duce la masa b\xc4\x83rba\xc8\x9bilor \xc8\x99i-i spune calm prizonierului s\xc4\x83 vin\xc4\x83 cu el. Cei doi \xc3\xael \xc3\xaentreab\xc4\x83 cum se nume\xc8\x99te, pentru a \xc8\x99ti ce nume s\xc4\x83 i se treac\xc4\x83 pe cruce, la care el r\xc4\x83spunde: \xe2\x80\x9eMi se spune Trinity\xe2\x80\x9d. Reac\xc8\x9bia celor doi de stupefac\xc8\x9bie prefigureaz\xc4\x83 notorietatea lui Trinity. Acesta r\xc3\xa2nje\xc8\x99te atunci c\xc3\xa2nd este numit "m\xc3\xa2na dreapt\xc4\x83 a diavolului" de v\xc3\xa2n\xc4\x83torii de recompense \xc8\x99i i se spune c\xc4\x83 este "cel mai rapid pistolar din zon\xc4\x83"._NEWLINE_\xc3\x8en timp ce el iese cu prizonierul mexican, cei doi b\xc4\x83rba\xc8\x9bi \xc3\xae\xc8\x99i scot pu\xc8\x99tile printr-o fereastr\xc4\x83, preg\xc4\x83tindu-se s\xc4\x83 trag\xc4\x83 asupra lui Trinity. Anticip\xc3\xa2ndu-le gestul, Trinity trage cu pistolul de la spate, iar cei doi v\xc3\xa2n\xc4\x83tori de recompense cad r\xc4\x83pu\xc8\x99i. El \xc3\xael pune pe mexicanul r\xc4\x83nit pe targ\xc4\x83 \xc8\x99i urc\xc4\x83 pe cal, plec\xc3\xa2nd pe drum._NEWLINE_Cur\xc3\xa2nd ei ajung \xc3\xaentr-un ora\xc8\x99 mic unde un om enorm cu steaua de \xc8\x99erif pe piept st\xc4\x83 a\xc8\x99ezat \xc3\xaen afara biroului s\xc4\x83u, \xc3\xaencerc\xc3\xa2nd aparent s\xc4\x83 citeasc\xc4\x83 un ziar. El este h\xc4\x83r\xc8\x9buit de trei tipi duri din strad\xc4\x83 care-i cer cu voce tare s\xc4\x83 le elibereze prietenul aflat \xc3\xaen \xc3\xaenchisoare. Trinity se opre\xc8\x99te pentru a urm\xc4\x83ri schimbul de focuri, spun\xc3\xa2ndu-i mexicanului c\xc4\x83 cei trei tipi duri vor fi mor\xc8\x9bi \xc3\xaenainte de a pune m\xc3\xa2na pe pistoale. Omul enorm se dovede\xc8\x99te mai rapid, iar cei trei sunt uci\xc8\x99i cu rapiditate; mexicanul \xc3\xael \xc3\xaentreab\xc4\x83 pe trinity cine este acel om \xc8\x99i i se r\xc4\x83spunde c\xc4\x83 omul enorm este "M\xc3\xa2na St\xc3\xa2ng\xc4\x83 a Diavolului"._NEWLINE_Trinity \xc8\x99i omul enorm cu o barb\xc4\x83 mare care se nume\xc8\x99te Bambino (copilul) sunt fra\xc8\x9bi. Bambino (interpretat de Bud Spencer) este pretinsul \xc8\x99erif al ora\xc8\x99ului dup\xc4\x83p ce-l r\xc4\x83nise grav pe adev\xc4\x83ratul \xc8\x99erif, de la care furase steaua. El este un ho\xc8\x9b de cai evadat din \xc3\xaenchisoare \xc8\x99i a r\xc4\x83mas \xc3\xaen ora\xc8\x99 pentru a a\xc8\x99tepta sosirea complicilor s\xc4\x83i. El nu este \xc3\xaenc\xc3\xa2ntat s\xc4\x83-\xc8\x99i revad\xc4\x83 fratele, pe care-l consider\xc4\x83 aduc\xc4\x83tor de necazuri. Cu toate acestea, cei doi devin parteneri pentru o perioad\xc4\x83 pentru a se opune planurilor maiorului Harriman (Farley Granger) de a-i alunga pe pa\xc8\x99nici fermieri mormoni de pe p\xc4\x83m\xc3\xa2ntul lor cu inten\xc8\x9bia de a folosi proprietatea lor ca p\xc4\x83\xc8\x99une pentru caii proprii. Bambino este interesat de caii valoro\xc8\x99i \xc8\x99i nemarca\xc8\x9bi ai maiorului, pe care vrea s\xc4\x83-i fure dup\xc4\x83 sosirea complicilor s\xc4\x83i, iar pe Trinity \xc3\xael consider\xc4\x83 un vagabond lene\xc8\x99 \xc8\x99i f\xc4\x83r\xc4\x83 ambi\xc8\x9bie._NEWLINE_Cu toate acestea, Trinity se \xc3\xaendr\xc4\x83goste\xc8\x99te de dou\xc4\x83 fete mormone \xc8\x99i \xc3\xaencepe s\xc4\x83 se preocupe cu adev\xc4\x83rat preocupat de bun\xc4\x83starea coloni\xc8\x99tilor mormoni. El \xc3\xael convinge pe Bambino \xc8\x99i pe complicii lui s\xc4\x83-l ajute la instruirea pacifi\xc8\x99tilor mormoni pentru lupt\xc4\x83, iar \xc3\xaen lupta final\xc4\x83 liderul mormon g\xc4\x83se\xc8\x99te \xc3\xaen Cartea Ecleziastului din Biblie c\xc4\x83 "exist\xc4\x83 un timp pentru lupt\xc4\x83", iar mormonii \xc3\xaencep s\xc4\x83 se apere de pistolarii maiorului Harriman, folosind trucurile murdare de lupt\xc4\x83 \xc3\xaenv\xc4\x83\xc8\x9bate._NEWLINE_Bambino este consternat \xc8\x99i apoi \xc3\xaenfuriat s\xc4\x83 afle c\xc4\x83 Trinity le-a dat mormonilor caii fura\xc8\x9bi de la maior. Trinity este pe punctul de a se c\xc4\x83s\xc4\x83tori cu cele dou\xc4\x83 fete mormone atunci c\xc3\xa2nd afl\xc4\x83 cu groaz\xc4\x83 c\xc4\x83 a fi mormon c\xc4\x83s\xc4\x83torit \xc3\xaenseamn\xc4\x83, de fapt, c\xc4\x83 va trebui s\xc4\x83 lucreze. El fuge \xc8\x99i se duce dup\xc4\x83 Bambino. Dar fratele lui nu vrea s\xc4\x83-l ia cu el \xc8\x99i-l dirijeaz\xc4\x83 \xc3\xaen direc\xc8\x9bia opus\xc4\x83. R\xc3\xa2z\xc3\xa2nd, Trinity \xc3\xael dirijeaz\xc4\x83 pe adev\xc4\x83ratul \xc8\x99erif (care a venit \xc3\xaen c\xc4\x83utarea lui Bambino), \xc3\xaen direc\xc8\x9bia \xc3\xaen care plecase fratele lui.\n_START_SECTION_\nFilm\xc4\x83ri\n_START_PARAGRAPH_\nFilm\xc4\x83rile au fost realizate \xc3\xaen principal \xc3\xaen zonele  \xc8\x99i Campo della Pietra, \xc3\xaen Monte Autore, \xc3\xaentre Camerata Nuova \xc8\x99i Vallepietra, dou\xc4\x83 comune cu mai pu\xc8\x9bine de 300 de locuitori din provincia Roma, aflate la circa 800 m deasupra nivelului m\xc4\x83rii, \xc3\xaen Parcul Regional Monti Simbruini, la grani\xc8\x9ba \xc3\xaentre Lazio \xc8\x99i Abruzzo la cap\xc4\x83tul unei v\xc4\x83i \xc3\xaenconjurate de p\xc4\x83duri.._NEWLINE_Scena \xc3\xaen care Trinity m\xc4\x83n\xc3\xa2nc\xc4\x83 o tigaie \xc3\xaentreag\xc4\x83 de fasole a fost filmat\xc4\x83 o singur\xc4\x83 dat\xc4\x83, dup\xc4\x83 ce Terence Hill a postit timp de 24 de ore  (48 de ore dup\xc4\x83 alte surse)._NEWLINE_Scena de la cascad\xc4\x83 are loc la cascada din Monte Gelato, \xc3\xaen parcul v\xc4\x83ii Treia (\xc3\xaentre Roma \xc8\x99i Viterbo), satul western a fost construit \xc3\xaen studiourile De Laurentiis aflate de-a lungul c\xc4\x83ii via Pontina. Complexul este acum \xc3\xaentr-o stare destul de proast\xc4\x83 \xc8\x99i din sat nu a mai r\xc4\x83mas nicio urm\xc4\x83. Scenele \xc3\xaen care Terence Hill c\xc4\x83l\xc4\x83tore\xc8\x99te prin de\xc8\x99ert \xc8\x99i intr\xc4\x83 \xc3\xaen han pentru a m\xc3\xa2nca (la \xc3\xaenceputul \xc8\x99i la sf\xc3\xa2r\xc8\x99itul filmului) au fost filmate la periferia Romei, \xc3\xaentr-o carier\xc4\x83 de tuf aflat\xc4\x83 de-a lungul autostr\xc4\x83zii A91 care duce \xc3\xaen prezent spre aeroportul Fiumicino.\n_START_SECTION_\nContinuare\n_START_PARAGRAPH_\nSucccesul filmul a determinat realizarea unei continu\xc4\x83ri intitulate Trinity Is Still My Name care a avut parte de un succes chiar mai mare dec\xc3\xa2t primul film. Terence Hill \xc8\x99i Bud Spencer au colaborat la realizarea a peste zece alte filme, folosind stilul de \xc3\xaenc\xc4\x83ier\xc4\x83ri \xc8\x99i de glume din acest film. Unele dintre westernurile spaghetti realizate anterior de Hill \xc8\x99i Spencer au fost relansate \xc3\xaen Statele Unite ale Americii pentru a profita de popularitatea acestui film.'